KLUBI 700
Arsti sõnul oli Steve'i insult üks hullemaid, mida ette kujutada.
Muide, nad ütlesid lausa ta naisele, et Steve'l on vaid 12 h jäänud elada.
Vaatamata sellele halvale uudisele ei kaotanud Kathy lootust
ja järgnev lugu ongi sellest, kuidas see päästis ta mehe elu.
Ülestõusmispühade hommik 2009.
Family Life koguduse ülistusmeeskond
tegi vee viimast proovi enne jumalateenistuse algust.
53. a. ülistusjuht ja kitarrimängija Steven Anderson
ütles, et ta ei tunne end hästi.
Ta naine Kathy laulis kooris.
Ta palus kooril palvetada ta eest,
kuna tal oli peavalu ja halb enesetunne.
See tundus kummaline.
Nii me siis palvetasime ta eest.
Samal ajal märkasin, et ta hakkas kuidagi vaaruma,
püüdes samal ajal ikka veel kitarri mängida.
Kuid ta sõrmed ei liikunud nii nagu pidanuks.
Vaid hetk hiljem kukkus Steve kokku.
Keegi helistas 112,
samal ajal kui Kathy ja teised tormasid ta juurde.
Olime šokis. Täielikus šokis.
Hakkasin palvetama ta eest.
Meedikute saabumise ajaks
oli Steve vahelduva eduga teadvusel ja siis mitte.
Meedikud ütlesid, et tal oli insult ja ta tuleb koheselt haiglasse viia.
Ta viidi ühte Providence'i haiglasse, kus ta pandi hingamisaparaadi alla.
Kathy ja nende pastori naine saabusid hetk hiljem.
Steve'l oli olnud tugev insult,
aga ka tema selgroovedelik lekkis koljusse,
survestades ta aju.
Tegu oli surmava kombinatsiooniga.
Arst ütles: "Tean, et see pole lihtne te jaoks,
aga pean siiski ütlema,
et tõenäoliselt ta ei jää ellu järgneva 12h jooksul.
Tal oli kõige hullem insult, mis kellelgi üldse olla saab."
Rääkisin Jumalaga ja ütlesin, et selline asi ei lähe kohe mitte.
Kathy oli aastaid varem
kaotanud vähi tõttu oma esimese abikaasa.
Teadsin, et see pole aeg kartmiseks, vaid Jumala usaldamiseks.
Nii pidin võtma koheselt meelevalla selle olukorra üle.
Käisin edasi-tagasi mööda koridori ja kuulutasin välja Jumala Sõna.
Ütlesin: "Ei.
Steve, sa jääd ellu ega sure mitte!"
Steve'i olukord stabiliseerus ja ta viidi üle teise haiglasse.
Sealsed arstid otsustasid imada ta ajust selgroovedeliku välja.
Kathy'le öeldi, et esimesed tunnid on kõige kriitilisemad.
Olukorrad ei rääkinud endiselt Steve'i kasuks.
Üks teine arst tuli ja ütles,
et nad ei tea, kas Steve jääb ellu või mitte
ja nad ei taha anda mulle asjatut lootust.
Koguduse rahvas koondus koguduses palvele,
samas kui pere ja lähimad sõbrad kogunesid haiglasse.
Hoidsime üksteisel kätest kinni ja palvetasime.
Meid oli seal peagi pea 100 inimest ja see tundus nii uskumatuna.
Tõusime palves iga öeldud negatiivse asja vastu.
Mõtlesime: "Jah, need on need faktid, mida meile jagatakse,
aga otsustame siiski hoida kinni Jumala Sõnast,
sest see on tõde!"
24h möödudes oli Steve endiselt elus, aga koomas.
Arstid ütlesid, et nad ei tea, kas ta sellest üldse kunagi välja tuleb.
Ja kui tulebki, vajaks ta eeldavasti elu lõpuni hooldamist.
Arstid ei andnud talle üldse palju lootust.
Üks arst aga ütles:
"Me ei ütle iialgi "Ei iial!", kuniks lõplik lõpp on käes.
Nii et jätkame uskumist ja me teeme kõik, mis meie võimuses,
et näha, kas ta tuleb sellest välja."
Kathy'l polnud muud, kui vaid hoida kinni sellest lootusest.
Mul polnud hirmu ta halvatuks jäämise ees
või selle ees, et me ei saa enam kunagi rääkida.
Jumal vist lihtsalt andis mulle usu jätkata uskumist.
Kathy lahkus vaevu oma abikaasa kõrvalt,
tsiteerides talle sisuliselt 24/7 Jumala Sõna
ja mängides ülistusmuusikat.
Kuniks 6 nädala möödudes
hakkas Steve näitama märke, et ta on teadvusel.
Ma ei kavatsenud lasta saatanal röövida ka see abikaasa mu käest.
Olin milleks iganes valmis, sest ta oli väga oluline mu jaoks.
Teadsin, et pean ainuüksi tema pärast olema tugev.
Ta pigistas mu kätt ja ma pigistasin vastu.
Steve hakkas üha enam teadvusel olemise märke näitama,
rääkides ja vastates küsimustele.
Kathy mäletab üht hommikut, kui õde tuli nende palatisse
ja ütles: "Tahan, et teaksite, et see on ime,
sest ta ei peaks praegu üldse elus olema."
Vastasin: "Ma tean. Ma tean. See on täielikult Jumala töö."
Steve veetis veel 6 nädalat taastusravis,
enne, kui koju sai.
Mäletan nii selgelt pildi tegemist viimasest haiglast lahkumisest.
Stevel kulus veidi üle aasta, et taastuda täielikult oma insuldist.
Täna juhib ta taas ülistust ja mängib kitarri.
Kuigi see on ime, et ta on elus ja tal läheb nii hästi nagu tal läheb,
oli tegu protsessiga, mida ma nimetan tervenemisimeks.
See ei sündinud üle öö.
Mind võeti rajalt maha ja ma olind kadunud vend,
kuid ainuüksi Jumal tõi mind sellest välja.
Ma ainuüksi ei paranenud insuldist, mis on juba Jumala tänamist väärt,
aga ma olin ümbritsetud ülistusest ja palvest
ka läbi oma taastusprotsessi.
Usun, et Jumal austas seda,
kuna Tema nimi sai austatud keset kõike seda olukorda.
Osa inimesi annab alla, sest see võtab liiga kaua aega
ja nad kuulavad arstide juttu,
mistõttu nad ei lähe lõpuni välja
stiilis: "Peame vastu! Jätkame palvetamist!
Seisame vastu saatanale ja haarame sellel olukorral sarvist!"
Sest siis saab Jumal tuua ka esile võimsa ime.
Me usume palve väesse,
mis liigutab mägesid ja muudab olukordi.
Seetõttu palume alati ka oma televaatajate vajaduste eest.
Keegi, kelle vasak külg oli insuldi tõttu halvatud,
ütleb: "Ma saan taas käia!"
Keegi palub täit tervenemist neerudele,
et ta mees ei peaks enam dialüüsis käima.
Keegi palub oma ülikooli mineva poja üle
õnnistust, hoidmist ja juhtimist.
Ja keegi palub, et ta tütre rasedus kulges lõpuni hästi
ja laps sünniks tervena.
Sul on ka mõned palvesoovid.
Rääkisime just eile nende palvesoovide tõsidusest,
kus jutt ei käi vaid väikesest asjast nagu peavalu.
Kellegi sõbra keha on õnnetuse tõttu 90% ulatuses põletushaavades.
Keegi on kaotamas tööd, mistõttu vajab uut töökohta.
Keegi palub, et eelolevatel valimistel saaks õiged juhid valitud.
See on tõesti palve, mida paluda kogu rahvana.
Eestpalve alkoholist ja suitsust vabanemiseks.
Need on vaid väike osa tuhandetest palvesoovidest,
mis meieni jõuavad.
Oleme ümbritsetud palveist just praegu.
Oleme näinud imesid seoses orkaani küüsi jäänud alaga
ja Jumal on tegemas imesid ka just praegu, kui siin räägin.
Ta teeb imesid.
Nägime äsja imelist lugu insuldi saanud mehest,
kelle selgroovedelik lekkis ajju.
Kohutav!
Aga Jumal on kõigeks võimeline.
Jumal on loonud kõik, luues ka inimese oma näo järele.
Ta on loonud inimese, kuu, tähed ja taeva ning kõik muu.
Ta ütleb: "Mina olen su tervendaja."
"Ma olen tervendaja" on osa Jumala nimest.
"Ma olen tervendaja".
Jumal on me varustaja, võit ja tervendaja.
Seetõttu tahame üheskoos paluda ka sinu vajaduste pärast,
tehes seda kohe praegu.
Isa,
me palume oma rahva pärast.
Tahame paluda nii Ameerika kui kogu maailma pärast.
Maailm on omadega kriisis.
Me kuuleme sõdadest
ja revolutsioonidest.
On tapmist ja verevalamist.
On vihkamist.
Jumal, me palume rahu Jeruusalemmale
ja palume, et Su rahu täidaks igat ühte meist.
Me palume ka oma rahva pärast,
et meil võiks olla jumalakartlikud juhid.
Anna meile tarkust eesootavate valimiste eel,
et oleksime rahvas, kellel on jumalakartlikud juhid.
Me palume,
et jumalakartlikud mehed-naised saaksid võimule.
Issand, tuhanded inimesed hüüavad abi saamiseks Su poole
ja Sinu jaoks pole see mingi probleem,
sest Sa oled Jumal.
Nii me siis kuulutame Su Sõna kõigi nende vajaduste üle
Jeesuse nimel.
Saa terveks!
Issand, puuduta neid!
Aitäh Sulle Issand kõige eest, mida teed!
Me kiidame Sind Jeesuse nimel.
Me täname Sind Jeesuse pühal nimel.
Me täname Sind.
Terry, kas Jumal on sulle midagi näidanud?
Kellegi peres valitseb kui hülgamine.
Mitte vaid abielu kontekstis, aga kogu suguvõsa kontekstis.
Tegu on lausa kui hüljatuse vaimuga, mis on tabanud teid kõiki,
aga Jumal kõrvaldab selle tänu su palvetele ja ustavusele.
Su pere saab taas kokku liidetud
ja on terviklik ning armastav üksteise suhtes.
Seisa kindlana selle tõotuse peal, mille Jumal on sulle isiklikult andnud
ja jätka palvetamist Jeesuse nimel.
Kellelgi on kopsus seenhaigus.
Ma ei tea, on seal midagi põletikulist või mis seda põhjustab,
aga Jumal tervendab su just praegu.
Pane oma käsi oma rinnaku peale ja hinga sügavalt sisse.
Oled Jeesuse nimel terveks saanud.
Isa, me palume Su võidmist iseendi, oma laste ja rahva üle.
Las Issanda võidmine olla siin paigas Jeesuse nimel.
Aamen ja aamen.
Kui teil on palvesoove, võtke ühendust TV7'ga 44 22 227.
Järgnevalt lugu isast, kes läks oma poja jälgedes filmikooli.
Jah, me oleme kunstilise poole pealt vahel eriarvamusel,
aga samas oleme siiski üsna hea tandem.
Jumal on täitnud me südamed oma igatsustega,
et teeksime nende osas koostööd.
Chris ja Caleb Wood on meiega peale pausi.
RÕÕM - PÜÜA SEE KINNI
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liitud meiega?
Kinkides lootust ja tõotades armastada.
ORVU TÕOTUS
Vaatate saadet "Klubi 700" ja meil on hea meel, et olete meiega.
Aitäh selle eest!
Nüüd aga tahaks rääkida Chris ja Caleb Wood'ist,
kes on isa ja poeg
ja kelle ühiseks kireks on lugude rääkimine läbi filmide.
Kuigi nad elavad erinevates osariikides,
suudavad nad siiski ühiselt filme luua
ja seda läbi Regent Ülikooli.
Filmide vaatamine
pole Chris ja Caleb Wood'i jaoks vaid meelelahutus.
Nende jaoks tähendab see lugude rääkimise kunsti õppimist.
Me oleme vaid üksikud, kes vaatavad kõik lõpuni,
mõeldes: "Kuidas me seda teisiti teeks?"
Ühine kirg viis neid mõlemaid Regenti Ülikooli filmikooli.
Chrisi jaoks polnud see esimene kord õppida Regentis.
Ta pani oma unistuse töötada teatrimaailmas ootele,
et õppida juristiks.
Ma küll sain kraadi teatri alal,
aga mu vanemad arvasid, et vajaksin ka kindlamat töökohta,
mistõttu nad julgustasid mind õppima õigusteadust.
Õigust õppima asudes otsustas Chris Regenti Ülikooli kasuks
Ma sain küll sisse ka 4-5 parimasse kooli USA's,
aga Regent kõnetas mind kõige enam oma väärtuste ja kristliku tausta tõttu.
Sealne õhkkond oli hoopis teine.
Õigusteadust õppides
osales Chris aktiivselt ka kohaliku teatri tegevuses,
võttes sageli ka Calebi endaga kaasa.
Nad tegid koostööd mitmete lavastuste lavale toomisel.
Jagada seda näitejate, lavastaja ja publiku vahelist kogemust,
mis sai nende jaoks loodud,
oli ikka väga, väga lahe!
Nii polnud see mingi üllatus,
kui Caleb otsustas minna filmindust õppima.
Nii nagu polnud ka üllatuseks ta otsus asuda õppima Regentisse.
Regentit esimest korda külastades
võtsid nad aega minuga olemiseks ja mu tundma õppimiseks,
sest nende sõnul tugineb nende kool suhetele,
mis on oluline Jumalagi jaoks.
Me peame elama välja oma isiklikku suhet Jeesusega
ka teiste inimestega lävides.
See otsustas minu jaoks kõik.
Teadsin, et sealsed printsiibid on samad,
mille omandasin õigust õppides.
Lihtsalt ehk teise vaatenurga alt filmi või teatriga võrreldes.
Nii mõtlesingi, et kui tahame oma tiimi koos hoida,
pean oma oskusi samuti lihvima.
Minnes oma poja jälgedes,
alustas Chris osalise õppeajaga Regenti interneti kursusel
filmide tegemise erialal.
Caleb oli režissöör ja Chris produtsent
ja üheskoos osaleti mitme filmi tootmisel.
Vaatamata sellele, et üksteisest oldi sadade kilomeetrite kaugusel.
Olen alati saanud loota ta peale - nii teatris, filmis kui lihtsalt isana.
Produtsendist isa on parim!
Chris tuli Calebi viimasel aastal kohale,
et aidata kaasa Calebi lõputöö filmi valmimisele.
Jah, me oleme vahel kunstilistes lahendustes erimeelt,
aga samas oleme siiski üsna hea meeskond.
Caleb lõpetas kooli 2017. aasta mais
saades filmi lavastajana bakalaureuse kraadi.
Chris ei jäänud ka palju maha, saades oma magistrikraadi detsembris
Nad on põnevil oma filmitootmisfirma arendamisest,
et täita Jumala suuremat eesmärki.
Regent on varustanud mind ja varustab kõiki teisigi,
et teha asju, mis vajavad tegemist.
Sa õpid ühendama lugude jagamist, kristlikke aspekte ja filmi loomist,
ilma, et kellelegi Piibliga lajataksid.
Kuid sa saad võtta piibellikud printsiibid
ja mõelda, kuidas su tegelased saaksid need selliselt välja mängida,
et see kõnetaks ka mitteusklikke.
Olen täiesti kindel,
et Jumal täidab me südamed oma igatsustega,
et teeksime koostööd ja looksime lugusid Kristuse auks.
Mul on hea meel teatada,
et "US News" nimetas Regent Ülikooli hiljaaegu
üheks parimaks ülikooliks kogu USA's.
Mul pole küll nende täpset statistikat selle kohta,
aga nad vaatlesid nii nende õppejõude, õppekava,
lõpetanute arvu jne. jne.
Nii et Regent Ülikool on USA tippkoolide nimistu ülaosas.
Üks asi, millest selles infos räägiti,
oli tudengite ja õppejõudude vahelised suhted,
mis on Regent Ülikoolis väga ehtsad.
Regenti Ülikooli info on ekraanil.
Seal on 150 erinevat valdkonda, milles on võimalik kraadi saada.
Muide, NSA (USA Riiklik Julgeolekuagentuur)
on nimetanud Regenti Ülikooli suurepärase hariduse keskpuntiks.
Vaid 4% Ameerika ülikoolidest on sarnane tunnustus.
Võimas!
Küberturvalisuse kraad peitub küberturvalisuses.
Mis järgmiseks?
Järgmiseks aga vastused te küsimustele.
Janet küsib: "Miks osa inimesi paraneb täielikult depressioonist
ja teised mitte?"
Vastame peagi, nii et jääge meiega!
Teadmised
Usk
Me oleme pühendunud Regenti pärandi edasi kandmisele,
mis ulatub 1000-aasta tagusesse aega.
Lisaks veel ristiusk, mis on 2000 aastat vana.
Kõige selle läbi loome me kultuuri, kus ükski teema pole tabu.
Me loome lootuse kultuuri.
Kõik on võimalik!
Kristlik juhtimine,
mis muudab maailma paremaks.
Tipptasemel õpe
ja suuremad teadmised,
mis teeb meid terviklikuks.
Mis teeb meist Regenti rahva.
Minge kõike maailma ja tehke jüngriteks kõik rahvad.
Jumal lõi alguses taeva ja maa
ja see kõik oli hea.
Ta lõi meid tundma Teda
ja elama ühtse perena.
Kuigi Ta armastas igat rahvust, suguharu ja üksikisikut,
pöörasime me selja Ta armastusele.
Meie patt lahutas meid Temast.
Kuid Ta ei unustanud meid.
Jeesus Kristus lahkus taevast, et olla koos meiega.
Ta löödi risti ja Ta suri meie pattude eest.
Kuid Ta tõusis surnuist ja elab täna taas.
Jeesus tuleb taas tagasi ja me ootame seda päeva.
Seniks aga jagame Jumala armastust inglise keeles,
saksa,
portugali
ja jaava keeles,
et iga inimene võiks leida tee meie Päästja - Jeesuse juurde.
See on meie missioon,
meie kirg
ja meie tulevik.
CBN’i ESIMESED 50 AASTAT
Nüüd aga aeg teie küsimusteks.
Janet küsib: "Miks osa inimesi paraneb täielikult depressioonist
ja teised mitte?
Mulle tundub, et me pere on ainus, kes elab kõikvõimalikke asju läbi.
Me ei toimi kohe üldse mitte."
Depressioon ja mittetoimimine on kaks eriasja,
nii et ma ei tea, millest täpsemalt te räägite?
Mis puutub aga depressiooni, siis tegu on kliinilise looga.
Küsimus pole vaid tunnetes.
Inimesed ütlevad tihti: "Saa nüüd ometi üle sellest!
Võta end kokku!"
Samas kui depressioon on tingitud tohutust keemilisest tasakaalutusest.
Nii tuleb lasta end arstidel põhjalikumalt uurida.
Küsite, miks osad paranevad sellest, teised mitte?
Osade puhul aitabki palve, piisavalt värsket õhku ja trenni
ning nad on sellest vabad.
Teiste puhul on asi tõsisem.
Iga inimese jaoks on erinevad lahendused.
Nii nagu vähi jaoks on erinevad ravivõtted,
nii on seda ka depressiooni puhul, kus üks meede ei toimi kõigi jaoks.
Vaataja: "Olen omadega ristteel.
Kui Jeesus ütles: "See on lõpetatud!",
siis kas sellega kõrvaldati kõik meie patud
ja Jumal ei näe enam me viletsat seisu?
Või on Jumala palge ees nagunii kõik paljastatud?"
Kui Jeesus ütles: "See on lõpetatud!",
rääkis Ta oma töö lõpetamisest siin maa peal.
Ta elas täiuslikku ja patuta elu, täites oma Isa tahet,
millest lõplik tahe oli see,
et Ta ohverdaks oma elu kogu inimkonna eest.
Nii sai ka Tema töö ristil surres lõpetatud.
Sellega oli kõik.
Kas see aga tähendab, et kõigi meie pattudega on nüüd klaar,
siis vastus on jah ja ei.
Jeesus on täiuslik ohver kõigi meie pattude eest,
kui me Ta vastu võtame.
See aga ei muuda teid veel täiuslikuks.
Te peate ka kuuletuma Talle.
Meie kui kristlaste jaoks on kõige olulisem asi kuuletuda Talle,
alustades sellest, et armastame nii Teda kui üksteist.
William: "Mul on võimalus osta välja oma õdede-vendade osa
me isa-ema majast.
Kõik on sellega ka nõus.
Teeksin seda puht sentimentaalsetel põhjustel,
aga samas mõtlen,
kas poleks mitte mõttekam investeerida oma raha kuhugi
ja jätkata elamispinna üürimist?
Kumb oleks targem tegu?"
Mul pole aimugi, kuna ma ei tea täpsemalt te olukorda.
Kõik sõltub selle kinnisvara väärtusest.
On see ka midagi väärt, kui selle ära ostate,
või kuluks selle ülal pidamiseks suurel hulgal raha?
Kui nii, siis parem juba investeerida kuhugi, kust saate intresse.
Kuid raske vastata siit teleekraani kaudu,
kui ma ei tea kogu olukorda.
Virginia: "Kui annad oma elu Jumalale,
aga langed siis tagasi,
siis kas sa oled ka päästetud selle tagasilangemise ajal?
Kui sureksin tagasilangenuna, kas pääseksin ikkagi taevasse?
Kui andsin oma elu uuesti Issandale, siis kas sain uuesti päästetud
või olin ma nagunii päästetud ja lihtsalt tagasilangenud?
Kuidas teada, et mu meeleparandus oli ehe
ja ma olen tõesti päästetud?"
See on sama nagu lapsendamisega.
Kas sa oled vähem lapsendatud,
kui ütled oma kasuvanematele, et vihkad neid?
Ei ole.
Sa oled endiselt lapsendatud ja osa perekonnast.
Mis puutub päästesse, siis olete endiselt päästetud
ja kui ära langete,
sirutub Jumal te poole ja kutsub teid tagasi.
Ma ei tea küll täpsemalt te olukorda, aga...
Me jagame mõne nädala pärast su õpetust õnnistusest,
mille kohaselt sa kaotad küll õnnistuse,
kui oled tagasilangenud.
Jah, sa kaotad Jumala õnnistuse.
Mis puutub imedesse,
siis kui sul on palvetades midagi kellegi vastu,
siis sa ei koge ka Jumala imesid.
Kui me palvetame orkaanide pärast, siis me ootame imesid.
Kui me palvetame inimeste tervenemise pärast,
siis me ootame imesid.
Kui aga teed pattu Jumala ees, saavad ka su palved läbilõigatud,
mis samas ei tähenda oma pääste kaotamist.
Psalmides 51 on öeldud:
"Anna mulle tagasi rõõmustus sinu päästest"
ja "Ära võta minult ära oma Püha Vaimu!"
Püha Vaim oli endiselt Taavetiga,
kuigi ta rikkus abielu ja lasi tolle naise mehe tappa.
Vaataja: "Mu mees oli esimesel 3-abieluaastal truudusetu.
Ta tunnistas selle üles ja ma andestasin talle.
Kolisime uude linna ja ma arvasin, et ta on aus minuga.
Hakates aga me e-posti tühjendama,
leidsin rämsposti hulgast suure hulga erinevate naiste kirju.
Mu mees polnud neid küll lugenud, aga kas peaksin teda veel usaldama?
Ta tundub varasemast erinev,
mistõttu ma ei taha teda maha jätta ega lahkuda koos lastega.
Me oleme kristlased, mistõttu suudaksin talle andestada.
Kas ta varjatud patud võivad põhjustada me heitlusi?"
Me noor produtsent tuli mu juurde ja küsis: "Kas sa ka tead, mis toimub?"
Ütlesin, et ei tea, kuna ma ei uuri rämpsposti.
Fakt on see, et erinevad pornoleheküljed
ummistavad rämpspostiga me postkaste,
kuid seal taga pole tegu päris naistega.
See kõik on pettus.
Tõsiasi, et te need kirjad on te mehe rämpsposti seas,
siis unustage see lugu!
Kui tahate sellest rääkida - rääkige,
aga ärge laske sel lõhkuda oma abielu,
sest tegu on idiootse pettusega
ja te mees pole nende naistega seotud.
Tänaseks julgustussalmiks on Nutulaulud 3:22-23:
"See on Issanda suur heldus, et me pole otsa saanud,
sest tema halastused pole lõppenud:
need on igal hommikul uued - sinu ustavus on suur!"
Aitäh, et olite meiega ja kõike head!
Iga lapse sees
on kangelane,
juht,
sõber,
keegi, kes aitab,
keegi, kes teeb, mis on õige
ja unistab kellekski saamisest.
Kuid nad vajavad meie abi selles.
Mida küll teha?
Mida öelda?
Kuidas end tunda?
Siin tulebki appi "Superraamat",
pakkudes moraalseid ja vaimseid tõdesid
läbi olukordade, millega lapsed saavad samastuda.
See õpetab Jumala Sõna lastele, keda armastad.
Liitu "Superraamatu" DVD-klubiga
ja saa osa selle uusimatest osadest niipea, kui need ilmuvad.
Lisaks veel 2 koopiat teistegagi jagamiseks.
Telli "Superraamat" juba täna ja vaata, kuidas imed sünnivad!
Kui vajad rääkida kellegagi, kes hoolib,
helista TV7'sse 44 22 227 või kirjuta palve@tv7.ee
Tõlge: Anne-Ly Raukas